CELEX: 62014TN0449
Language: hr
Date: 2014-06-17 00:00:00
Title: Predmet T-449/14: Tužba podnesena 17. lipnja 2014. – Nexans France i Nexans protiv Komisije

25.8.2014   
            
            
               HR
            
            
               Službeni list Europske unije
            
            
               C 282/49
            
         Tužba podnesena 17. lipnja 2014. – Nexans France i Nexans protiv Komisije
   (Predmet T-449/14)
   2014/C 282/63
   Jezik postupka: engleski
   
      Stranke
   
   
      Tužitelj: Nexans France (Clichy, Francuska); i Nexans SA (Pariz, Francuska) (zastupnici: M. Powell, Solicitor, G. Forwood, Barrister, i A. Rogers, Solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije C(2014) 2139 od 2. travnja 2014. o postupku prema članku 101. UFEU-a i članku 53. EGP-u predmetu AT.39610 – električni kablovi („Odluka”);
            
         
               —
            
            
               poništi dio osporavane odluke u mjeri u kojoj je utvrđeno da je društvo Nexans France sudjelovao u povredi prije 22. veljače 2001.;
            
         
               —
            
            
               smanji novčanu kaznu izrečenu tužiteljima u iznosu koji odgovara kraćem trajanju i smanjenom koeficijentu težine; i
            
         
               —
            
            
               naloži Komisiji snošenje troškova tužitelja u ovim postupcima.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu tri tužbena razloga.
   
               1.
            
            
               Prvi tužbeni razlog odnosi se na to da je Komisija djelovala izvan ovlasti dodijeljenih Uredbom 1/2003 te da je povrijedila pravo tužiteljâ na privatnost kada je uklonila određene podatke tijekom nenajavljene pretrage u prostorijama Nexans France.
            
         
               2.
            
            
               Drugi tužbeni razlog odnosi se na to da je Komisija počinila pogrešku u određivanju trajanja povrede.
            
         
               3.
            
            
               Treći žalbeni razlog odnosi se na to da je Komisija počinila očitu pogrešku u ocjeni kada nije uzela u obzir da navodna povreda nije provedena i da nije utjecala na klijente, da nije navela odgovarajuće razloge, te je povrijedila načelo jednakog postupanja.